21.2.2022
SK
Úradný vestník Európskej únie
C 83/15
Súčasné znenie: „7.
Extra panenský olivový olej s chráneným označením pôvodu opísaný v článku 1 sa musí uvádzať na trh v nádobách z tmavého skla, nehrdzavejúcej ocele alebo v pocínovaných plechových nádobách s objemom najviac päť litrov.“ sa nahrádza takto: „7.
Extra panenský olivový olej s chráneným označením pôvodu opísaný v článku 1 sa musí uvádzať na trh v sklenených alebo pocínovaných plechových nádobách alebo iných nádobách vhodných na uchovávanie oleja s objemom najviac päť litrov.“
Účelom tejto zmeny je umožniť výrobcom používať aj iné nádoby okrem tých, ktoré sú aktuálne uvedené v špecifikácii, aby mohli splniť rôzne požiadavky trhu. — Zmenili sa pravidlá fľašovania.
Súčasné znenie: „Pestovanie olív, extrakcia a fľašovanie oleja sa uskutočňujú vo vymedzenej oblasti.
Aby sa zachovali špecifické vlastnosti a kvalita oleja ‚Monte Etna‘, fľašovanie sa musí vykonávať v rámci vymedzenej zemepisnej oblasti, pričom sa zabezpečí, že externý kontrolný orgán vykonáva kontroly pod dohľadom výrobcov.“ sa nahrádza takto: „Extra panenský olivový olej s chráneným označením pôvodu ‚Monte Etna‘ sa musí baliť v zemepisnej oblasti vymedzenej v bode 4.“
Táto požiadavka je nevyhnutná, aby sa zabezpečilo, že nielen so surovinou, ale aj so samotným olejom sa manipuluje čo najmenej.
Dokonca aj v dôsledku prepravy oleja vo veľkom objeme v cisternách už neraz nastali menšie zmeny chemických vlastností, ktoré sa prejavili ako znateľne významnejšie zmeny organoleptických vlastností.
Olivový olej je mimoriadne citlivý na narušenie arómy, ktoré by mohlo spôsobiť vnútorné prostredie cisterny, v ktorej sa prepravuje.
Zároveň to umožňuje kontrolnému orgánu zaručiť, že sa počas procesu výroby a balenia vykonajú náležité kontroly, čo takisto pomáha udržiavať typické vlastnosti výrobku s CHOP a zaručuje jeho sledovanie a vysledovateľnosť.“
Táto zmena je ďalším odôvodnením obmedzenia fľašovania na vymedzenú oblasť.
Kontrolný orgán — Do špecifikácie výrobku bol doplnený chýbajúci osobitný článok o tomto subjekte.
Keďže sa zmenil kontrolný orgán, bod 4.7 zhrnutia bol opravený tak, aby zohľadňoval túto zmenu.
Súčasné znenie: „Názov: Agroqualità SARL Adresa: Piazza Sallusti, 21, 1-00187 Rím“ sa nahrádza takto: „Článok 10 Kontroly Podľa požiadaviek právnych predpisov EÚ kontrolný orgán overuje, že výrobok spĺňa špecifikáciu výrobku.
Vybraný kontrolný orgán je Agroqualità (Viale Cesare Pavese, 305, 00144 Rím; e-mail: agroqualita@agroqualita.
it; Tel. +39 654228675; Fax +39 654228692).“